Møtereferat 18. november 2015 – Sandefjord Rotary klubb

Sted: Rotaryrommet

Antall til stede: 33

Presidenten ønsket velkommen og ga oss fakta om datoen 18. november. Han presiserte også at 3 minutt skal være 3 minutt – har vært en tendens til at det brukes for lang tid på dette.

3 minutt var ved adm. komiteen – Ragnhild Stein – som fortalte om forfatteren Henning Mankell som brukte mye av sin tid før han døde i år 5. oktober, til å minske lidelser, utøve godhet, solidaritet og hjelpe barn, spesielt i Afrika.

Kveldens hovedprogram var «Julens bøker» og ble presentert av to fra Sandefjord bibliotek: Kirsten Muhle og Marie C. Eikeland. De ga innblikk i i alt 16 bøker – spennende og gode presentasjoner og opplesing fra bøkene. Her var det alt fra Karl Ove Knausgård med sine observasjoner av de tre månedene september, oktober og november til Saabye Christensens bok om skakkjørte personer og Ketil Bjørnstads første bok om eget liv. Presentasjonen ble fremført med humor og alvor – og mange vil nok enten kjøpe flere av bøkene eller låne dem på biblioteket. Og ikke minst var dette ideer til julegaver.

De to damene ble takket av presidenten med hver sin flaske vin.

Det var også vinlotteri denne kvelden. Siden det var mange til stede og alle var ivrige etter å kjøpe lodd, blir neste utlodning hele 5 flasker.

Presidenten takket for møtet – og som vanlig hadde han en god historie som avslutning.

Sandefjord 19.11.15

Ragnhild Stein

Referent.